L’Ajuntament de Burjassot mostra, amb silenci, la seua tolerància zero a la violència masclista
2025-07-24

La societat ha hagut de lamentar, en la mateixa setmana en què es commemora el Dia Internacional contra la Violència de Gènere, un altre assassinat d’una dona per violència masclista. Per a mostrar el seu rebuig i la seua tolerància zero cap a la violència de gènere que, en el que va de 2024, s’ha cobrat la vida de 41 dones i de 9 menors, l’Ajuntament de Burjassot s’ha sumat a la convocatòria de la Federació Valenciana de Municipis i Províncies de guardar un minut de silenci, hui dijous 28 de novembre, a les 12 h, a les portes del Consistori.

Diumenge passat 24 de novembre, va ser assassinada una jove de 15 anys en la localitat d’Oriola, a les mans de la seua exparella, un menor de 17 anys, que ha sigut detingut per la Guàrdia Civil com a presumpte culpable.

El 016 atén a totes les víctimes de violència masclista les 24 hores del dia i en 53 idiomes diferents, igual que el correu 016-online@igualdad.gob.es; també es facilita atenció mitjançant WhatsApp a través del número 600000016, i els menors poden dirigir-se al telèfon de la Fundació ANAR 900 20 20 10.